Na podlagi določil 34. člena Pravilnika o pitni vodi (Uradni list RS, št. 19/04, 35/04, 26/06, 92/06, 25/09, 74/15 in 51/17),

**Javno podjetje Komunala Radeče d.o.o. izdaja naslednje**

**POROČILO O KVALITETI PITNE VODE ZA LETO 2020**

Javno podjetje Komunala Radeče d.o.o. s pitno vodo oskrbuje cca. 3.461 prebivalcev občine Radeče. Skupna količina distribuirane vode v letu 2020 je bila 256.769 m3. V okviru javne oskrbe s pitno vodo ima Komunala Radeče vzpostavljen notranji nadzor na osnovi sistema HACCP (Hazard Analysis Critical Control Point). Sistem omogoča prepoznavanje mikrobioloških, kemičnih in fizikalnih tveganj, ki lahko predstavljajo potencialno nevarnost za zdravje ljudi, izvajanje potrebnih ukrepov, ter vzpostavljanje stalnega nadzora v oskrbi s pitno vodo. Laboratorijsko preskušanje vzorcev pitne vode je v letu 2020 izvajal Nacionalni laboratorij za zdravje, okolje in hrano. Poleg omenjenega notranjega nadzora se skladnost pitne vode spremlja tudi preko državnega monitoringa pitnih vod.

Za zagotavljanje mikrobiološke ustreznosti pitne vode izvajamo na sistemih redne in občasne dezinfekcije pitne vode s kloriranjem. Redno kloriranje izvajamo na vodovodnih sistemih Radeče, Brunk, Njivice in Svibno, ostale vodovodne sisteme kloriramo občasno.

V letu 2020 je bilo na sistemih, ki jih upravljamo v okviru notranjega nadzora odvzetih 67 vzorcev za preiskave na mikrobiološke parametre in 12 vzorcev za fizikalno-kemijske preiskave. Zahteve Pravilnika o pitni vodi je izpolnjevalo 65 (97 %) vzorcev za mikrobiološke preiskave in vsi vzorci za fizikalno-kemijske preiskave. V okviru državnega monitoringa pitnih vod je bilo na omenjenih vodovodnih sistemih odvzetih 11 vzorcev. Zahteve Pravilnika o pitni vodi je izpolnjevalo 11 (100 %) vzorcev.

V primerih, ko pitna voda ni bila skladna z zahtevami Pravilnika o pitni vodi, so bili ugotovljeni vzroki za neskladnost ter izvedeni vsi ukrepi za njihovo odpravo.

Podatki o rezultatih laboratorijskih preizkušanj pitne vode, pridobljenih tako v okviru notranjega nadzora, kot državnega monitoringa, so javni in na vpogled pri upravljavcu.

Razširjeno poročilo je objavljeno tudi na spletni strani upravljavca, na naslovu: www.komunala-radece.si